Správa zo zahraničnej pracovnej cesty

1. Účastník ZPC:
 	
Titul, meno a priezvisko:	
Mgr. Jana Stadtruckerová.	
Pracovisko:	Odbor implementácie štátnej politiky, európskych a medzinárodných iniciatív vo vede a výskume,  Sekcia vedy a techniky, MŠVVŠ SR, Stromová 1, 
813 30 Bratislava	
Pracovné zaradenie:	hlavný štátny radca, národný koordinátor projektov NPC EUREKA	
Znalosť jazykov:	AJ, FJ (C1, B1)	

2. Zahraničná pracovná cesta:

Štát:	Španielsko	
Mesto:	Madrid	
Vykonaná v doch:	26.6. – 30.6. .2017 	
Prijímajúca organizácia:	NH HOTEL Eurobiulding, Madrid	
Účel cesty:	3. zasadnutie NPC/HLG EUREKA, Ministerská konferencia	
Spôsob financovania:	cestovné a pobytové náklady hradí MŠVVŠ SR	

3. Rámcový program pobytu:

26.6.2017	12:30	Odlet z Viedne  do Madridu, prílet 16,45	
27.6.2017	10:00 – 12:30
14:30 – 18:30	Bilaterálne rokovania
Zasadnutie NPC	
28.6.2017	9:00 – 18:00

 	Zasadnutie NPC/HLG
	
29.6.2017	9:00 – 12:30
	Zasadnutie HLG
Valné zhromaždenie
	
30.6.2017	9:00 – 13:00	Ministerská konferencia	

4. Stručný priebeh rokovaní:

Tretie spoločné zasadnutie NPC/HLG EUREKA a Ministerská konferencia EUREKA počas španielskeho  predsedníctva sa uskutočnilo v  v dňoch 26.6. - 30.6. 2017. Cieľom účasti bolo hlavne získanie nových možností pre projekty EUREKA v SR a oboznámenie sa s prioritami EUREKY v budúcnosti. 

Zasadnutie 27. 6.2017 – Bilaterálne rokovania 

Dňa 27.6.2017  som sa zúčastnila bilaterálnych rokovaní s pánom Olafom Hratmanom, NPC Rakúsko a Michelom Vanarmentem zo sekretariátu EUREKA. Rokovania sa týkali zabezpečenia finančnej podpory slovenských účastníkov v programe Eurostars 2. Ďalšie rokovanie som mala so zástupcom tematickej siete EUREKA Tourisme, Carlosom Ruisom. Pán Ruis ponúka možnosť pre slovenské subjekty pôsobiace v cestovnom ruchu zapojiť sa do tejto tematickej siete. Hlavným cieľom site je podpora výmeny skúsenosti, možnosť získania kontaktov a partnerov do projektov nielen EUREKA. 

Zasadnutie NPC 27. 6. 2017

Zasadnutie otvoril Oskar Fernandez, koordinátor NPC siete počas španielskeho predsedníctva. Privítal účastníkov zasadnutia a nových kolegov. Zhrnul odporúčania prijaté na predchádzajúcom zasadnutí  v Seville a zápisnicu, ktorá spolu s programom bola schválená. Zhodnotil doterajšie aktivity EUREKY hlavne webinar pre NPC a HLR, ktorý mal dobrý ohlas u účastníkov. Ide o nový nástroj pre informovanie siete o aktivitách EUREKY. Ďalším bodom bola prezentácia nových projektov pripravených na udelenie EUREKA label, ktorú predniesol Jorge Liz zo sekretariátu EUREKA. Slovensko má medzi novými projektmi EUREKA jeden projekt, ktorý koordinuje Česká republika. 

Priority španielskeho predsedníctva
-	Modernizácia EUREKY – Oskar Fernandez predniesol návrh na schválenie novej procedúry pre sieťové projekty EUREKA, ktorý vypracovala pracovná skupina. Návrh sa týka zmeny predkladania projektov (nový formulár prihlášky), novej metodiky hodnotenia projektov, usmernení pre platformu EUREKA 2.0. a slovníka. Skupina NPC schválila tento návrh. Nová procedúra bude účinná až po spustení nového IT systému. Peter Connoc, hovorca klastrov, predstavil nový návrh príloh pre podávanie prihlášky nového klastra v rámci EUREKY. Tento návrh bol taktiež schválený.
-	Spolupráca s priemyslom – Peter Conock, informoval účastníkov o aktivitách a dopadov projektov klastrov za minulý rok. Vyzdvihol ich účasť na Inovačnom týždni v Barcelone a ich prínos pre rozvoj európskeho priemyslu. Ďalej účastníci získali informácie o aktivitách tematickej siete EUREKA Tourisme, ktorú predniesol Carlos Ruise. 
 
Prezentácia Chile 
Juan Walker, CORFO (Čilská agentúra na podporu inovácií), predstavil budúce aktivity Chile ako novej asociovanej krajiny EUREKY. 

Informácie o aktivitách v členských krajinách EUREKY
Účastníci získali informácie o možnostiach podpory netechnických inovácií, ktorú prezentovalo Francúzsko, prehľad pripravovaných bilaterálnych a multilaterálnych výziev.

Workshop z EEN
Irina Slosar, NPC Rakúsko, informovala o workshope EEN a o prezentácií EUREKY pre NCP Horizont 2020, ktorý majú na starosti MSP. 

Oskar Fernandez, na záver zasadnutia zhrnul závery, poďakoval prítomným za účasť a odovzdal koordináciu NPC, Fínsku, ktoré predsedá EUREKE od júla 2017 do júna 2018. 

Zasadnutie NPC/HLG 28. 6. 2017

       Na spoločnom zasadnutí NPC/HLG3  po schválení agendy a zápisu z predchádzajúceho stretnutia v Seville nasledovala správa zo zasadnutia NPC. Oskar Fernandez zhrnul hlavné závery zo zasadnutia. Nasledovala notifikácia a schválenie nových projektov a tiež „Success stories“, ktoré prezentoval Jorge Liz, ESE. Slovensko má schválený jeden projekt EUREKA, ktorého koordinátorom je Česká republika. Peter Lalvani, ESE prezentoval trendy v portfóliu projektov EUREKA – podľa technologických a trhových segmentov, podľa typu projektov a tiež predikciu projektov. 

Priority španielskeho predsedníctva
-	Schválenie novej procedúry pre projekty EUREKA – návrh predniesol Oskar Fernendez, schválená bola procedúra, usmernenie EUREKA 2.0., EUREKA slovník,
-	Schválenie príloh pre  podávanie prihlášok nových klastrov, návrh predniesol Peter Connock
-	Prezentácia updetu EUREKA strategy roadmap 2020, návrh predniesla Anna Tomasek zo sekretariátu EUREKA
-	Dopad projektov EUREKA – prezentáciu výsledkov štúdie predniesol Ascension Barajas, z riešiteľskej firmy Prognos
-	Spolupráca s priemyslom – schválenie nového klastra SMART – inteligentná výroba za účasti SR, návrh predniesol Javier Egeran, zástupca klastra, Španielsko
-	Prezentácia klastra Graphen, 2 D materiály, informácia o pripravovanom klastri predniesol Antonio Correia
-	Schválenie novej hovorkyne klastrov pani Zeinep Sarilar, ktorá nahradí doterajšieho hovorcu Petra Connoca
Eurostars 2 – prezentácia hodnotiacej správy EK, správu predniesol Jean Malo, zástupca EK – prezentoval výstupy správy a návrhy na zlepšenie programu a možné scenáre pre ďalší program Eurostars 3. 
Schválenie nominácií na členov IEP
E!Innovest – Anna Tomsek, predniesla informácie o programe. Prezentovala výsledky tretej fázy programu.
Na záver predniesol Francesco Marin, vedúci HLG krátku správu o výsledkoch španielskeho predsedníctva. Zdôraznil schválenie viacerých strategických dokumentov a organizáciu ministerskej konferencie. 

   
Zasadnutie HLG dňa  29. 6. 2017

Zasadnutie HLG otvoril a viedol Francisco Marin. Privítal účastníkov a predložil návrh na schválenia zápisu a rozhodnutí počas predchádzajúceho zasadnutia v Malage. Oba dokumenty boli schválené. Hlavnými bodmi zasadnutia bolo schválenie dokumentov pre Ministerskú konferenciu EUREKA a komuniké. HLG schválila nasledujúce dokumenty a vytvorenie pracovnej skupiny EUREKA v európskom inovačnom prostredí:
-	OPEN EUREKA – Stratégia EUREKY
-	Synergia s EU a EK
-	Nový právny základ EUREKY (Regulatory corpus)
HLG otvorilo diskusiu týkajúcu sa členských príspevkov EUREKA. Ďalej bolo schválené zloženie Výkonnej rady (EG) počas fínskeho predsedníctva a Veľká Británia informovala že preberie predsedníctvo EUREKY v období rokov 2018-2019. 
Francisco Marin rokovanie ukončil a odovzdal predsedníctvo Fínsku.

Zasadnutie GA dňa 29. 6.2017

Na Valnom zhromaždení (VZ) sa po voľbe skrutátorov konštatovala uznášaniaschopnosť zhromaždenia. Po schválení agendy sa pristúpilo ku schváleniu zápisu z posledného VZ, ktoré sa konalo v Seville. Nasledovalo schválenie nominácie externého audítora EUREKY. Ďalej nasledovala voľba Vedúceho Valného zhromaždenia Výkonnej rady a voľba nových členov Výkonnej rady.  
Na záver predseda valného zhromaždenia poďakoval delegátom jednotlivých krajín za účasť a ukončil VZ.

Ministerská konferencia EUREKA dňa 30.6.2017
Ministerskú konferenciu otvorila a viedla štátna tajomníčka pre výskum a inovácie Španielska, Carmen Vela. Privítala účastníkov a vyzdvihla význam EUREKY pre španielsku ekonomiku a priemysel. Hlavnými cieľmi konferencie boli:
-	Diskusia o budúcnosti EUREKY a jej pozícia a spolupráca s ostatnými krajinami
-	Rozšírenie synergie s EU a jej pozícia v Európskom inovačnom priestore.
Úvodný prejav predniesol španielsky minister hospodárstva, priemyslu a konkurencieschopnosti Luis de Guidos. Ďalším bodom programu bol podpis asociačnej dohody s Chile a predĺženie asociačnej dohody s Južnou Afrikou. Zástupcovia členských krajín diskutovali na dve témy:
-	EUREKA ako platforma pre zlepšenie konkurencieschopnosti európskeho priemyslu v globálnom kontexte
-	EUREKA – perspektívy v Európskej výskumnej a inovačnej oblasti
Krajiny vyjadrili podporu rozšírenia EUREKY a jej synergie s EU a EK, hlavne podporu programu Eurostars a jeho pokračovaniu ako spoločného programu. Ďalej nasledovali prezentácie zástupcov firiem – Grupo Antolin, Bosh, Oryzon a Nokia. Zástupcovia firiem predstavili svoje skúsenosti v rámci EUREKY a jej prínos pre firmu.
             Ministerská konfrencia  schválila EUREKA strategy roadmap 2020, schválila nový právny rámec EUREKY (Regulatory corpus).
              V druhej časti konfrencie bol prezentovaný program fínskeho predsedníctva EUREKY, 2017 – 2018, závery španielskeho predsedníctva, slávnostné udeľovanie výročných cien v kategóriách – pridaná hodnota, konkurencieschopnosť a novátor zajtrajška. Na záver španielska štátna tajomníčka odovzdala predsedníctvo fínskemu kolegovi a ukončila konferenciu. 
          
Prvé  zasadnutie NPC/HLG3 počas fínskeho  predsedníctva sa uskutoční v Tampere 
16. 10. – 19. 10. 2017.

  5. Odporúčané závery:
Vyčleniť v rozpočte MŠVVaŠ SR financie na vyhlásenie výzvy na financovanie  schválených projektov EUREKA.
T: priebežne

Zabezpečenie financovania úspešných projektov vo výzvach programu Eurostars 2 v roku 2017. 
T: priebežne podľa výsledkov výziev

Zabezpečiť implementáciu schválených dokumentov
                 T: priebežne

6.   Prehľad prinesenej dokumentácie a miesto jej uloženia

Prinesené materiály a prezentácie sú uložené na Sekcii vedy a techniky MŠVVŠ SR, kde sú 
na požiadanie k dispozícii. 
7.    Spôsob zverejnenia výsledkov ZPC, prenos získaných informácií
Správa i prinesené dokumenty zo ZPC sú archivované na Sekcii vedy a techniky MŠVVŠ SR, ako aj na Sekcii medzinárodnej spolupráce, európskych záležitostí a celoživotného vzdelávania MŠVVŠ SR a správa bola zverejnená na webovej stránke MŠVVŠ SR.

Správu vypracovali	Mgr. Jana Stadtruckerová, NPC EUREKA

Správu schválil: 	
                                  Ing. Róbert Szabó, PhD.
                                  riaditeľ odboru IŠPEMIVaV
                                  Bc. PhDr. Marek Hajduk, PhD. 		
                                  generálny riaditeľ sekcie vedy a techniky	

Dátum: 17. 7. 2017